|  |  |  |
| --- | --- | --- |
| Stema%20(100px) |  | Prova14 |
| REPUBLIKA E KOSOVËS  REPUBLIKA KOSOVA  REPUBLIC OF KOSOVO | KOMUNA E GJILANIT  OPŠTINA GNJILANE  MUNICIPALITY OF GJILAN  GILAN BELEDIYESI |
| KUVENDI I KOMUNËS-GJILAN/SKUPSTINA OPSTINE-GNJILANE | | |

**RREGULLORE PËR NDRYSHIMIN DHE PLOTËSIMIN E RREGULLORES PËR**

**DHËNIEN E TITUJVE TË NDERIT, ÇMIMEVE,**

**MIRËNJOHJEVE DHE SHPËRBLIMEVE, 01.Nr.016-126660 TË DT.26.11.2018**

Gjilan, Qershor 2019

Në mbështetje të nenit 12 shkronja c) dhe 40.2 pika a) dhe h) të Ligjit për Vetëqeverisjen Lokale Nr. 03/L-040 (“Gaz. Zyrtare e Republikës së Kosovës” nr. 28/2008), nenit 5 dhe neni 46 pika 2.1 dhe 2.9 të Statutit të Komunës së Gjilanit 01. nr. 16-126211 të datës 06.11.2014 dhe me ndryshimet dhe plotësimet në statut 01. nr. 016-28448 të datës 22.03.2018, Kuvendi i Komunës së Gjilanit në mbledhjen e mbajtur më 27.06.2019, aprovoi këtë:

**RREGULLORE PËR NDRYSHIMIN DHE PLOTËSIMIN E RREGULLORES PËR**

**DHËNIEN E TITUJVE TË NDERIT, ÇMIMEVE,**

**MIRËNJOHJEVE DHE SHPËRBLIMEVE, 01.Nr.016-126660 TË DT.26.11.2018**

**Neni 1**

Neni 6 i Rregullores bazë, riformulohet në tersi dhe ka këtë përmbajtje:

**Çmimi “Agim Ramadani”**

1. Çmimi “Agim Ramadani” ju jepet personaliteteve gjatë ditëve të Agimit në takimet e majit, gjatë festave shtetrore dhe atyre komunale si dhe momente të rëndësisë së veçant, ndërsa ipet në fushën e kulturës, artit dhe në fusha tjera me të arritura gjithnjë të veçanta.
2. Çmimi jepet pas një thirrjeje publike të cilën e publikon komuna, por me vendim të Kryetarit të Komunës mund të ipet edhe në momente tjera për merita të veçanta.
3. Titulli përbehet nga Pllakata dhe Fletë mirënjohja.
4. Forma e Pllakatës dhe Mirënjohjes rregullohet me vendim të veçant të Kryetarit të Komunës.
5. Ky çmim ndahet me vendim të Kryetarit pas thirrjes publike për nominime.
6. Komisioni për Shënimin e Festava Shtetrore në Komunën e Gjilanit pas shqyrtimit te nominimeve i propozon Kryetarit të nderoj personalitetet meritore, propozimet e komisionit më pas shqyrtohen nga Kryetari dhe përcaktohet për emrat e propozuar duke arsyetuar vendimin për ndarjen e çmimit.

**Neni 2**

Neni 7 I Rregullores bazë riformulohet në tersi dhe ka këtë përmbajtje:

**Çmimi “Idriz Seferi”**

1. Çmimi “Idriz Seferi” ju jepet personaliteteve gjatë festave të nëntorit, festave shtetrore dhe atyre komunale dhe momente të rëndësisë së veçant, për arritjet heroike të qytetarëve, organeve të sigurisë, zjarrfikësve dhe të tjerëve që do të kenë të arritura të veçanta në shërbim të qytetarit, qytetit dhe vendit.
2. Çmimi jepet pas një thirrjeje publike të cilën e publikon komuna, por me vendim të Kryetarit të Komunës mund të ipet edhe në momente tjera për merita të veçanta.
3. Titulli përbehet nga Pllakata dhe Fletë mirënjohja.
4. Forma e Pllakatës dhe Mirënjohjes rregullohet me vendim të veçant të Kryetarit të Komunës.
5. Një juri nga fushat përkatëse, emërohet nga kryetari i Komunës, shqyrton propozimet e dhëna si dhe përcaktohet për emrin e fituesit duke arsyetuar publikisht vendimin e marrë.

**Neni 3**

Neni 8 I Rregullores bazë riformulohet në tersi dhe ka këtë përmbajtje:

**Hanumshahe Abdullahu Zymberi**

1. Çmimi “Hanumshahe Abdullahu Zymberi” ju jepet personaliteteve gjatë festive të 7 dhe 8 marsit, festive shtetrore dhe komunale si dhe rasteve të veçanta për të arriturat në arsim, në aktivizim shoqëror dhe në shtet ndërtim.
2. Titulli përbehet nga Pllakata dhe Fletë mirënjohja.
3. Forma e Pllakatës dhe Mirënjohjes rregullohet me vendim të veçant të Kryetarit të Komunës.
4. Çmimi jepet pas një thirrjeje publike të cilën e publikon komuna, por me vendim të Kryetarit të Komunës mund të ipet edhe në momente tjera për merita të veçanta.
5. Një juri nga fushat përkatëse, emërohet nga Kryetari i Komunës, shqyrton propozimet e dhëna si dhe përcaktohet për emrin e fituesit duke arsyetuar publikisht vendimin e marrë.

**Neni 4**

Te neni 9 i rregullores bazë, pas paragrafit 1. shtohet paragrafi I ri me këtë përmbajtje: “Titulli përbëhet nga Fletë mirëbnjohja, forma e së cilës rregullohet me vendim të veqant të Kryetarit të Komunës”.

**Neni 5**

Te neni 10 I rregullores bazë, paragrafin 1 riformulohet dheb ka këtë përmbajtje: “Kuvendi i Komunës, për dhënien e titujve mirënjohjeve nga neni 3 dhe 4 të parapara në këtë Rregullore, formon komision të veçant”.

**Neni 6**

Ndryshimet dhe plotësimet e rregullores do të jenë pjesë përbërëse e Rregullores për dhënien e titujve të nderit, çmimeve, mirënjohjeve dhe shpërblimeve, 01.nr.016-126660 të dt.26.11.2018

**Neni 7**

Kjo rregullore hyn në fuqi 7 (shtatë) ditë pas publikimit në në web faqen e Komunës.

01.Nr.016-73398 Kryesuesja e Kuvendit

Gjilan, më 27.06.2019 Shpresa Kurteshi-Emini